בס"ד תמוז התשע"ט

 יולי 2019

**זאב היקר,**

יצאנו למסע דו- שנתי

מסלול ללימוד הייעוץ הזוגי

התקבצנו יחדיו אל כיתה משותפת

עוטף עזה, זיכרון יעקב ועד בית שמש

אנשים מגוונים עם רקעים שונים,

וכן, גם שני זוגות נשואים..

בהנחיה רגישה ובניסיון רב-שנים

פתחת לפנינו צוהר לעולם חדש של מושגים,

תיאוריות, מיומנויות, כלים, ותרגילים

הכרנו את השכלתן, המטשטש, המרצה והמאשים,

את הפלונטרים של אהבה, את ריטואל הכעסים

ביקרנו במוזיאון הכאב והשמחה,

את עמודי התווך של הנישואין תלינו על חבלי כביסה,

עברנו במסלול הירוק והאדום (לא של המכס..) של תרשים הזרימה,

פגשנו את החיה שבנו בעת מריבה,

תרגלנו חזרת תוכי, מדריך לדיאלוג והקשבה פעילה

בדקנו מד-חום יומי, בונדינג ושיחות על אהבה

לפני הכל זה היה מסע לתוך עצמנו,

התבוננות וגילוי עלינו ועל בני זוגנו,

קיבלנו תובנות לחיינו האישיים,

ורצון להעביר את הידע גם לזוגות נוספים

רצינו להודות לך בהערכה רבה

על שנתיים מעצימות שחווינו בזכותך

על הידע הרב שחלקת אתנו, על המקצועיות,

על שהאמנת ביכולותינו, על ההומור והאנושיות,

על העזרה במציאת מקום להתנסות המעשית

על הליווי, העצות המועילות וההדרכה הקבוצתית

מאחלים לך עוד שנים רבות של עשייה ברוכה

בריאות טובה ורוב נחת מכל המשפחה

המשך לראות פירות לעמלך ולהעמיד תלמידים לרוב

השכנת שלום בין איש לאשתו- ראה כי טוב.

בהערכה, הוקרה ואהבה, 

תלמידי תכנית פירס

מחזור כ"ז